Nafarroako Parlamentuko Mahaiak, 2019ko azaroaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, bizigarritasunari buruz indarrean dagoen foru araudia berrikusi eta aldatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Francisco Pérez Arregui jaunak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Zertan den bizigarritasunari buruz indarrean dagoen foru araudia berrikusi eta aldatzea. Sektoreko eragile profesional eta sozialekin gogoeta eta eztabaidarako prozesu bat irekitzearen gainekoa, etxebizitzaren arloko errealitate berriek 142/2004 Foru Dekretuari begira eskatzen dituzten aldaketei ekiteko. Lurraldearen Antolamenduko, Etxebizitzako, Paisaiako eta Proiektu Estrategikoetako Departamentuak iragarrita.

Iruñean, 2019ko azaroaren 14an

Foru parlamentaria: Francisco Pérez Arregui